Jana Veva

Jana Veva (Яна Вева, g. 1984 m. rugpjūčio 3 d.) – Rusijos dainininkė, muzikė, kompozitorė, poetė. Ilgametė grupės „Theodor Bastard“ pagrindinė atlikėja.

Gimė Leningrade, augo su senele vienkiemyje Briansko srityje. Baigė Sankt Peterburgo valstybinę meninę-pramoninę akademiją, kur įgijo menų srities specialybę. Užsiėmė tapyba, jos darbai publikuoti žurnaluose.Журнал R.I.P., № 17, февраль/март 2008, стр. 27

Po 2000 m. Jana Veva prisijungė prie muzikinės grupės „Theodor Bastard“, tapo jos pagrindine vokaliste ir gerokai pakeitė grupės muzikinę stilistiką.Илья Чекинев. В Москве выступят рок-аристократы Theodor Bastard. Российская газета (27 октября 2013) Pirmasis su Jana Veva įrašytas albumas buvo Pustota.

Dainininkė taip pat prisidėjo prie kitų muzikinių projektų – įdainavo vokalines dalis vokiečių atlikėjo Štefano Hertricho (Stefan Hertrich) projektams „SpiRitual“The-Pit.de – Review – SpiRitual: Pulse (Album) ir „Shiva in Exile“,SHIVA IN EXILE Интервью – The MetalList Webzine – metal music zine rusų projektui „Raxa“ (daina Mun), taip pat kolektyvams „Teatr Jada“, „Ole Lukkoye“, „Dekabr`“. Taip pat turėjo savo solinį projektą „Samka“.Samka profile on Myspace

Janos Vevos vokalas pasižymi retu tembru, diapazonu ir dainavimo maniera. Daugelį dainų atlikėja atlieka imaginacine (glosolaline) kalba, taip pat rusiškai, angliškai ir kitomis kalbomis.

 Diskografija 

Theodor Bastard
 Пустота (2004 m.)
 Суета (2006 m.)
 Белое: Ловля Злых Зверей (2008 m.)
 Белое: Предчувствия и Сны (2009 m.)
 Music for the empty spaces (2012 m.)
 Oikoumene (2012 m.)
 Ветви (2015 m.)
 Utopia (2017 m.)
 Волчья ягода (2020 m.)
SpiRitual
 Pulse (2006 m.)
Shiva in Exile
 Nour (2008 m.)
Raxa
  Rabinal Achi (2007 m.)
Dekabr`
 Тишины Больше Не Будет (2006 m.)
Rinkiniai
 Extreme Music From Russia (2004 m.)
 It Just Is (In Memoriam: Jhonn Balance) (2005 m.)
 Colours Of Black: Russian Dark Scene Compilation, Volume 2 (2006 m.)
 Sonic Seducer Cold Hands Seduction Vol. 57 (2006 m.)

 Šaltiniai 

Kategorija:Rusijos atlikėjai